กองทุนวายุภักษ์หนึ่งเงินอื้อพร้อมซื้อหุ้นเอสโซ่
บลจ.กรุงไทยยันกองทุนวายุภักษ์ หนึ่ง เงินอื้อ ซื้อหุ้นเอสโซ่ 1,700 ล้านบาทสบาย
31 ส.ค. 2553

บลจ.กรุงไทยยันกองทุนวายุภักษ์ หนึ่ง เงินอื้อ ซื้อหุ้นเอสโซ่ 1,700 ล้านบาทสบาย
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.)กรุงไทย ในฐานะผู้จัดการกองทุนกองทุนวายุภักษ์หนึ่ง กล่าวถึงกรณีที่การะทรวงการคลังขายหุ้นเอสโซ่วงเงินไม่เกิน 1,700 ล้านบาทให้แก่กองทุนวายุภักษ์ หนึ่งว่า กองทุนไม่มีปัญหาในเรื่องของสภาพคล่อง เพราะมีเงินลงทุนระยะสั้นที่พักอยู่ในตราสารหนี้ 17,860 ล้านบาท สามารถขายและนำเงินชำระค่าหุ้นเอสโซ่ให้คลังได้ อีกทั้งยังมีเงินฝากอีกจำนวน 523 ล้านบาท
นอกจากนี้ปกติแล้วกองทุนลงทุนอยู่ในพันธบัตรได้ผลตอบแทน 2-3% ขณะที่หุ้นเอสโซ่อัตราเงินปันผล 6-7% ซึ่งกองทุนก็ได้ประโยชน์และคลังเองก็สามารถซื้อหุ้นกลับคืนตามเงือนไขเดียวกับหุ้นอื่นๆที่โอนมาขายให้กองทุนก่อนหน้านี้
นายสมชัย กล่าวว่า สำหรับผู้ถือหน่วยลงทุนของกองทุนวายุภักษ์ หนึ่งก็ไม่ต้องกังวลว่าจะกระทบต่อการจ่ายเงินปันผล เพราะปัจจุบันกองทุนมีเงินสำรองปันผลตลอดครบอายุ 10 ปีแล้วจำนวน 6,300 ล้านบาท นอกจากมีกระแสเงินสดรับสุทธิอีก 5,400 ล้านบาท